คณะกรรมการ 5 จังหวัดภาคเหนือเกาหลี

ธงของคณะกรรมการ 5 จังหวัดในเกาหลีเหนือ
แผนที่ของเกาหลีเหนือกับหน่วยงานจังหวัดอ้างสิทธิ์โดยเกาหลีใต้
อดีตธงของคณะกรรมการ 5 จังหวัดในเกาหลีเหนือ (พ. ศ. 2492-พ. ศ. 2559)
คณะกรรมการ 5 จังหวัดภาคเหนือเกาหลี ก่อตั้งขึ้นเมื่อปี พ.ศ. 2492  คณะกรรมการเป็นผู้รับผิดชอบอย่างเป็นทางการในการบริหารจังหวัดชายแดนทั้ง 5 แห่งของภาคเหนือเกาหลีซึ่งตั้งอยู่ทางเหนือของเส้นแบ่งเขตทางทหารเนื่องจากรัฐบาลเกาหลีใต้อ้างว่าเป็นรัฐบาลที่ถูกต้องตามกฎหมายของเกาหลี ประธานาธิบดีแห่งสาธารณรัฐเกาหลีแต่งตั้งผู้ว่าการจังหวัดในแต่ละจังหวัดทั้งห้า  อย่างไรก็ตามบทบาทของพวกเขาส่วนใหญ่เป็นสัญลักษณ์เนื่องจากดินแดนนี้อยู่ภายใต้เขตอำนาจของประเทศเกาหลีเหนือ หน้าที่หลักของคณะกรรมการคือการสนับสนุนผู้อพยพชาวเกาหลีเหนือที่อาศัยอยู่ในเกาหลีใต้รวมถึงการช่วยเหลือชาวเกาหลีเหนือในการตั้งถิ่นฐานใหม่และจัดกิจกรรมทางสังคมสำหรับชาวเกาหลีเหนือ 
แม้จะมีชื่อคณะกรรมการไม่ได้มีส่วนร่วมในบริหารจัดการความสัมพันธ์เกาหลีเหนือเกาหลีใต้ ซึ่งได้รับการจัดการดูแลโดยกระทรวงการรวมชาติเกาหลี  ในกรณีที่มีการล่มสลายของเกาหลีเหนือแผนฉุกเฉินจะเรียกร้องให้มีการจัดตั้งรัฐบาลใหม่ขึ้นเพื่อบริหารงานภาคเหนือภายใต้การนำของรัฐมนตรีว่าการกระทรวงการรวมชาติเกาหลี (Unification Minister) ในกรณีนี้ผู้ว่าการจังหวัดทั้งห้าจะต้องพ้นจากตําแหน่งและคณะกรรมการจะถูกยุบลง

**ธงของ 5 จังหวัด ภาคเหนือของเกาหลี**

**หลักการในการจัดตั้ง**
ตามรัฐธรรมนูญแห่งสาธารณรัฐเกาหลี ระบุให้เขตอำนาจอธิปไตยของสาธารณรัฐเกาหลี ครอบคลุมทั่วทั้งคาบสมุทรและเกาะใกล้เคียง ซึ่งรวมไปถึงบริเวณภายใต้อำนาจการปกครองของสาธารณรัฐประชาธิปไตยประชาชนเกาหลีด้วย ดังนั้นจึงต้องมีการจัดตั้งหน่วยราชการขึ้นเพื่อจัดให้มีการปกครองอย่างสมบูรณ์ โดยอนุญาตให้มีการแต่งตั้งข้าราชการปกครองด้วยวิธีการพิเศษ ในกรณีที่ไม่อาจใช้วิธีการปกติได้
ข้าราชการฝ่ายปกครองซึ่งถูกแต่งตั้งให้ปกครองดินแดนตอนเหนือของเกาหลี ขึ้นกับกระทรวงมหาดไทยของสาธารณรัฐเกาหลี แม้จะไม่มีอำนาจบริหารโดยพฤตินัยก็ตาม แต่ยังคงต้องมีการแต่งตั้งเพื่อรักษาความต่อเนื่องของการอ้างสิทธิเป็นรัฐบาลเกาหลีเพียงรัฐบาลเดียว รวมไปถึงเพื่อความราบรื่นทางราชการในกรณีที่เกิดการรวมชาติ

**หน้าที่และอำนาจรับผิดชอบ**
คณะกรรมการ 5 จังหวัดภาคเหนือเกาหลี มีที่ทำการอยู่ ณ กรุงโซล โดยจัดตั้งเป็นศาลากลางจังหวัดพลัดถิ่น รวมไปถึงหน่วยราชการส่วนภูมิภาคอื่นที่มีการแต่งตั้งข้าราชการประจำฝ่ายปกครอง ได้แก่ ผู้ว่าราชการจังหวัด นายกเทศมนตรี นายอำเภอ ผู้ว่าการเขต กำนัน ผู้ใหญ่บ้าน โดยอยู่ภายใต้การบังคับบัญชาของรัฐมนตรีว่าการกระทรวงมหาดไทยเกาหลี และมีอำนาจหน้าที่ดังต่อไปนี้
1. งานศึกษาวิจัย
1.1 ค้นคว้าและรวบรวมข้อมูล สถิติ สภาพเศรษฐกิจสังคม การเมือง การศึกษา ภายในเขตปกครองที่ได้รับผิดชอบ
1.2 จัดทำร่างแนวทางการจัดการปกครองส่วนท้องถิ่นในกรณีที่มีการรวมชาติให้เป็นปัจจุบัน
2. ให้การสนับสนุนและช่วยเหลือบุคคล ที่เป็นผู้มีภูมิลำเนาในบริเวณ 5 จังหวัดเหนือ และอำเภอในจังหวัดใต้ที่อยู่เหนือแนวเขตปลอดทหาร
2.2 จัดทำสถิติ ว่าด้วยสถานะความเป็นอยู่ของผู้มีภูมิลำเนาจากจังหวัดเหนือ และให้ความช่วยเหลือตามสมควร
2.2 จัดโครงการพบปะแลกเปลี่ยน สำหรับผู้มีภูมิลำเนาในจังหวัดเหนือ และผู้อพยพจากเกาหลีเหนือ
2.3 ให้ความช่วยเหลือและอุดหนุนลูกหลานของผู้มีภูมิลำเนาจากจังหวัดเหนือ หรือผู้อพยพจากเกาหลีเหนือ
3. ให้ความช่วยเหลือที่เกี่ยวข้องกับการรวมญาติ และครอบครัวที่แยกจากกันเนื่องจากการแบ่งดินแดน
4. อนุรักษ์และสืบสานวัฒนธรรมภูมิปัญญาท้องถิ่นของจังหวัดเหนือ
5. ให้คำแนะนำและการสนับสนุน แก่องค์กรที่ปฏิบัติงานเกี่ยวกับชาวเกาหลีเหนือ
6. สร้างความตระหนักรู้ในหลักการประชาธิปไตยแบบเสรีนิยม รวมถึงความมั่นคงภายใน
7. ออกเอกสารรับรอง ให้กับผู้อพยพจากเกาหลีเหนือ
8. ปฏิบัติหน้าที่อื่นนอกเหนือจากข้างต้น ซึ่งถูกมอบหมายให้เป็นหน้าที่ของคณะกรรมการจังหวัดเหนือ 

**ส่วนราชการ**
คณะกรรมการ 5 จังหวัดภาคเหนือเกาหลี มีส่วนราชการภายใต้การกำกับการ เสมือนว่าดินแดนทั้งหมด อยู่ภายใต้เขตการปกครองของสาธารณรัฐเกาหลี ถึงแม้ว่าภายหลังสงครามเกาหลี รัฐบาลสาธารณรัฐประชาธิปไตยประชาชนเกาหลี จะทำการจัดแบ่งเขตการปกครองขึ้นใหม่ แต่รัฐบาลสาธารณรัฐเกาหลีถือว่าการกระทำทั้งหมดเป็นโมฆะทั้งสิ้น และอ้างสิทธิ์ในการจัดแบ่งเขตการปกครองตามรูปแบบที่เป็นก่อนสงครามเกาหลี
การแต่งตั้งตำแหน่งราชการต่าง ๆ จะแต่งตั้งขึ้นโดยคำสั่งของประธานาธิบดีแห่งสาธารณรัฐเกาหลี
โดยแบ่งออกดังนี้

**จังหวัดฮวางแฮ**
จังหวัดฮวางแฮ มีเนื้อที่ 16,743.66 ตารางกิโลเมตร ตั้งศาลาว่าการที่นครแฮจู มีอาณาเขตทางตะวันตกติดกับทะเลเหลือง ทางใต้ติดต่อกับจังหวัดกย็องกี ทางตะวันออกติดต่อกับจังหวัดกังวอน ทางเหนือติดต่อกับจังหวัดพย็องอันใต้ ประกอบด้วย 3 เขตเทศบาลนคร และ 17 อำเภอ 
ปัจจุบันรัฐบาลเกาหลีเหนือมีการเปลี่ยนแปลงจัดแบ่งการปกครองออกเป็น 2 จังหวัดคือ จังหวัดฮวางแฮเหนือ และจังหวัดฮวางแฮใต้ โดยรวมเอาส่วนหนึ่งของจังหวัดกย็องกี เข้ามาเป็นส่วนหนึ่งของวังหวัดฮวางแฮเหนือด้วย

**เทศบาลนคร**
1. นครซารีวอน มี 10 เขต 12 แขวง
2. นครซองนิม มี 10 เขต 28 แขวง
3. นครแฮจู มี 10 เขต 21 แขวง

**อำเภอ**
1. อำเภอก็อกซาน มี 12 ตำบล 69 หมู่บ้าน
2. อำเภอกึมช็อน มี 12 ตำบล 111 หมู่บ้าน
3. อำเภอบย็อกซ็อง มี 20 ตำบล 157 หมู่บ้าน
4. อำเภอบงซาน มี 13 ตำบล 120 หมู่บ้าน
5. อำเภอซอฮึง มี 10 ตำบล 102 หมู่บ้าน
6. อำเภอซงฮวา มี 13 ตำบล 115 หมู่บ้าน
7. อำเภอซูอัน มี 13 ตำบล 120 หมู่บ้าน
8. อำเภอชินกเย มี 8 ตำบล 70 หมู่บ้าน
9. อำเภอซินชอน มี 1 เทศบาลเมือง 14 ตำบล 165 หมู่บ้าน
10. อำเภออันอัก มี 1 เทศบาลเมือง 8 ตำบล 113 หมู่บ้าน
11. อำเภอย็อนแบ็ก มี 1 เทศบาลเมือง 19 ตำบล 172 หมู่บ้าน
12. อำเภออ็องจิน มี 1 เทศบาลเมือง 10 ตำบล 116 หมู่บ้าน
13. อำเภออึนรยุล มี 7 ตำบล 80 หมู่บ้าน
14. อำเภอจังย็อน มี 1 เทศบาลเมือง 9 ตำบล 120 หมู่บ้าน
15. อำเภอแจรย็อง มี 1 เทศบาลเมือง 10 ตำบล 137 หมู่บ้าน
16. อำเภอพย็องซัน มี 1 เทศบาลเมือง 13 ตำบล 161 หมู่บ้าน
17. อำเภอฮวางจู มี 1 เทศบาลเมือง 11 ตำบล 105 หมู่บ้าน

**จังหวัดพย็องอันใต้**
จังหวัดพย็องอันใต้ มีเนื้อที่ 14,944 ตารางกิโลเมตร ตั้งศาลาว่าการที่นครเปียงยาง มีอาณาเขตทางตะวันตกติดกับทะเลเหลือง ทางใต้ติดต่อกับจังหวัดฮวางแฮ ทางตะวันออกติดต่อกับจังวัดฮามย็องใต้ ทางเหนือติดต่อกับจังหวัดพย็องอันเหนือ ประกอบด้วย 2 เขตเทศบาลนคร และ 14 อำเภอ 
ปัจจุบันรัฐบาลเกาหลีเหนือแยกนครเปียงยางและนครนัมโปออกจากจังหวัดพย็องอันใต้ ออกเป็นเขตปกครองพิเศษกรุงเปียงยาง และเขตปกครองพิเศษนครนัมโป และย้ายที่ทำการจังหวัดไปที่นครพย็องซ็อง

**เทศบาลนคร**
1. นครเปียงยาง มี 13 เขต 91 แขวง
2. นครจินนัมโป มี 7 เขต 21 แขวง

**อำเภอ**
1. อำเภอกังดง มี 5 ตำบล 110 หมู่บ้าน
2. อำเภอกังซอ มี 14 ตำบล 160 หมู่บ้าน
3. อำเภอแกชอน มี 1 เทศบาลเมือง 5 ตำบล 55 หมู่บ้าน
4. อำเภอแทดง มี 14 ตำบล 223 หมู่บ้าน
5. อำเภอด็อกชอน มี 6 ตำบล 59 หมู่บ้าน
6. อำเภอแม็งซัน มี 8 ตำบล 85 หมู่บ้าน
7. อำเภอซ็องช็อน มี 12 ตำบล 105 หมู่บ้าน
8. อำเภอซุนช็อน มี 1 เทศบาลเมือง 8 ตำบล 150 หมู่บ้าน
9. อำเภออันจู มี 1 เทศบาลเมือง 7 ตำบล 169 หมู่บ้าน
10. อำเภอยางด็อก มี 1 เทศบาลเมือง 6 ตำบล 69 หมู่บ้าน
11. อำเภอย็องวอน มี 9 ตำบล 86 หมู่บ้าน
12. อำเภอย็องกัง มี 13 ตำบล 130 หมู่บ้าน
13. อำเภอจุงฮวา มี 11 ตำบล 203 หมู่บ้าน
14. อำเภอพย็องว็อน มี 16 ตำบล 215 หมู่บ้าน

**จังหวัดพย็องอันเหนือ**
จังหวัดพย็องอันเหนือ มีเนื้อที่ 28,442.9 ตารางกิโลเมตร ตั้งศาลาว่าการที่นครชินอุยจู มีอาณาเขตทางตะวันตกติดกับทะเลเหลือง ทางใต้ติดต่อกับจังหวัดพย็องอันใต้ ทางตะวันออกติดต่อกับจังหวัดฮามย็องเหนือ ทางเหนือติดกับแม่น้ำอัมนก (แม่น้ำยาลู) ชายแดนสาธารณรัฐประชาชนจีน ประกอบด้วย 1 เขตเทศบาลนคร และ 19 อำเภอ 
ปัจจุบันรัฐบาลเกาหลีเหนือ ได้ยกอำเภอซักจู และอำเภอกูซ็อง เป็นเทศบาลนคร

**เทศบาลนคร**
1. นครชินอุยจู มี 10 เขต 85 ตำบล

**อำเภอ**
1. อำเภอกังกเย มี 2 เทศบาลเมือง 15 ตำบล 88 หมู่บ้าน
2. อำเภอกูซ็อง มี 10 ตำบล 91 หมู่บ้าน
3. อำเภอบักช็อน มี 1 เทศบาลเมือง 7 ตำบล 91 หมู่บ้าน
4. อำเภอบแย็กด็อง มี 7 ตำบล 46 หมู่บ้าน
5. อำเภอซักจู มี 1 เทศบาลเมือง 7 ตำบล 56 หมู่บ้าน
6. อำเภอซ็อนช็อน มี 1 เทศบาลเมือง 9 ตำบล 75 หมู่บ้าน
7. อำเภอย็องบย็อน มี 14 ตำบล 114 หมู่บ้าน
8. อำเภอยงช็อน มี 1 เทศบาลเมือง 11 ตำบล 153 หมู่บ้าน
9. อำเภออุนซัน มี 1 เทศบาลเมือง 4 ตำบล 50 หมู่บ้าน
10. อำเภอวิว็อน มี 7 ตำบล 50 หมู่บ้าน
11. อำเภออุยจู มี 1 เทศบาลเมือง 12 ตำบล 140 หมู่บ้าน
12. อำเภอจาซ็อง มี 6 ตำบล 30 หมู่บ้าน
13. อำเภอจองจู มี 1 เทศบาลเมือง 12 ตำบล 86 หมู่บ้าน
14. อำเภอชางซ็อง มี 5 ตำบล 36 หมู่บ้าน
15. อำเภอชอลซัน มี 6 ตำบล 104 หมู่บ้าน
16. อำเภอโชซัน มี 9 ตำบล 62 หมู่บ้าน
17. อำเภอแทช็อน มี 9 ตำบล 82 หมู่บ้าน
18. อำเภอฮูชัง มี 5 ตำบล 18 หมู่บ้าน
19. อำเภอฮุยช็อน มี 1 เทศบาลเมือง 8 ตำบล 35 หมู่บ้าน

**จังหวัดฮามย็องใต้**
จังหวัดฮามย็องใต้ มีเนื้อที่ 31,977.49 ตารางกิโลเมตร ตั้งศาลาว่าการที่นครฮัมฮึง มีอาณาเขตทางตะวันตกติดต่อกับจังหวัดพย็องอันเหนือและจังหวัดพย็องอันใต้ ทางใต้ติดต่อกับจังหวัดกังวอน ทางตะวันออกติดต่อกับจังหวัดฮามย็องเหนือและทะเลญี่ปุ่น ทางเหนือติดกับแม่น้ำอัมนก (แม่น้ำยาลู) และชายแดนสาธารณรัฐประชาชนจีน ประกอบด้วย 3 เขตเทศบาลนคร และ 16 อำเภอ
ปัจจุบันรัฐบาลเกาหลีเหนือได้โอนย้ายนครวอนซันไปอยู่กับจังหวัดกังว็อน ยุบนครฮึงนัมรวมเข้ากับนครฮัมฮึง และยกอำเภอซินโปขึ้นเป็นนครซินโป รวมถึงมีการโอนย้าย ควบรวม แยกอำเภออีกมาก

**เทศบาลนคร**
1. นครวอนซัน มี 8 เขต 88 แขวง
2. เทศบาลนครฮัมฮึง มี 8 เขต 78 แขวง
3. เทศบาลนครฮึงนัม มี 8 เขต 75 แขวง

**อำเภอ**
1. อำเภอกับซัน มี 5 อำเภอ 132 หมู่บ้าน
2. อำเภอโกว็อน มี 1 เทศบาลเมือง 5 ตำบล 132 หมู่บ้าน
3. อำเภอดันช็อน มี 1 เทศบาลเมือง 8 ตำบล 122 หมู่บ้าน
4. อำเภอมุนช็อน มี 1 เทศบาลเมือง 7 ตำบล 196 หมู่บ้าน
5. อำเภอบักช็อง มี 3 เทศบาลเมือง 11 ตำบล 123 หมู่บ้าน
6. อำเภอซัมซู มี 7 ตำบล 198 หมู่บ้าน
7. อำเภอซินฮึง มี 8 ตำบล 132 หมู่บ้าน
8. อำเภออันบย็อน มี 7 ตำบล 203 หมู่บ้าน
9. อำเภอย็องฮึง มี 1 เทศบาลเมือง 11 ตำบล 281 หมู่บ้าน
10. อำเภออิว็อน มี 1 เทศบาลเมือง 3 ตำบล 77 หมู่บ้าน
11. อำเภอจังจิน มี 7 ตำบล 143 หมู่บ้าน
12. อำเภอจองพย็อง มี 8 ตำบล 178 หมู่บ้าน
13. อำเภอพุงซัน มี 5 ตำบล 105 หมู่บ้าน
14. อำเภอฮัมจู มี 16 ตำบล 308 หมู่บ้าน
15. อำเภอฮงว็อน มี 1 เทศบาลเมือง 6 ตำบล 278 หมู่บ้าน
16. อำเภอฮเยซัน มี 1 เทศบาลเมือง 5 ตำบล 95 หมู่บ้าน

**จังหวัดฮามย็องเหนือ**
จังหวัดฮามย็องเหนือ มีพื้นที่ 20,345 ตารางกิโลเมตร ตั้งศาลาว่าการที่นครช็องจิน มีอาณาเขตทางตะวันตกติดต่อกับจังหวัดฮามย็องใต้ ทางใต้และตะวันออกติดกับทะเลญี่ปุ่น ทางเหนือติดกับแม่น้ำทูเม็น ชายแดนสาธารณรัฐประชาชนจีนและประเทศรัสเซีย ประกอบด้วย 3 เขตเทศบาลนคร และ 11 อำเภอ
ปัจจุบันรัฐบาลเกาหลีเหนือได้ยุบนครซ็องจิน และนครนาจินลง โดยสถาปนานครคิมแช็ก และยกอำเภอฮอรย็องขึ้นเป็นนครฮอรย็อง

**เทศบาลนคร**
1. นครช็องจิน มี 5 เขต 60 แขวง
2. นครนาจิน มี 5 เขต 79 แขวง
3. นครซ็องจิน มี 8 เขต 11 แขวง

**อำเภอ**
1. อำเภอกย็องซ็อง มี 2 เทศบาลเมือง 4 ตำบล 115 หมู่บ้าน
2. อำเภอกย็องว็อน มี 6 ตำบล 61 หมู่บ้าน
3. อำเภอกย็องฮึง มี 2 เทศบาลเมือง 3 ตำบล 49 หมู่บ้าน
4. อำเภอกิลจู มี 1 เทศบาลเมือง 5 ตำบล 54 หมู่บ้าน
5. อำเภอมย็องชอน มี 10 ตำบล 126 หมู่บ้าน
6. อำเภอมูซัน มี 1 เทศบาลเมือง 9 ตำบล 40 หมู่บ้าน
7. อำเภอบูรย็อง มี 8 ตำบล 53 หมู่บ้าน
8. อำเภออ็อนซ็อง มี 6 ตำบล 23 หมู่บ้าน
9. อำเภอจองซ็อง มี 6 ตำบล 31 หมู่บ้าน
10. อำเภอฮักซ็อง มี 5 ตำบล 48 หมู่บ้าน
11. อำเภอฮอรย็อง มี 1 เทศบาลเมือง 6 ตำบล 43 หมู่บ้าน

**ส่วนของจังหวัดใต้ที่ยังถูกยึดครอง**
ภายหลังสิ้นสุดสงครามเกาหลี มีการตีเส้นเขตปลอดทหารขึ้นใหม่ แทนที่เส้นขนานที่ 38 เดิม ทำให้มีส่วนหนึ่งของจังหวัดกย็องกี และ จังหวัดกังว็อน ถูกผนวกเข้าเป็นส่วนหนึ่งของเกาหลีเหนือด้วย ตามกฎหมายของสาธารณรัฐเกาหลี ดินแดนนี้ยังคงถือเป็นส่วนหนึ่งของจังหวัดกย็องกี และจังหวัดกังว็อนเช่นเดิม โดยอยู่ภายใต้การบังคับบัญชาของผู้ว่าราชการจังหวัดทั้งสองตามปกติ แต่ในทางพฤตินัย ข้าราชการส่วนท้องถิ่นในบริเวณนี้ มาจากการแต่งตั้ง และรวมอยู่กับคณะกรรมการ 5 จังหวัดภาคเหนือด้วย

**ส่วนของจังหวัดกย็องกี**
1. นครแกซ็อง มี 5 เขต 17 แขวง
2. อำเภอแกพุง มี 14 ตำบล 90 หมู่บ้าน
3. อำเภอจังดัน มี 10 ตำบล 67 หมู่บ้าน
4. (ส่วนของอำเภอย็อนช็อน 2 ตำบล 18 หมู่บ้าน)
เขตจังหวัดกย็องกีที่ถูกปกครองโดยตรง ปัจจุบันประกอบด้วย 28 เขตเทศบาลนคร และ 3 อำเภอ (รวมอำเภอที่ปกครองเพียงบางส่วน) รวมที่อ้างสิทธิ์ทั้งสิ้น 29 เขตเทศบาลนคร และ 5 อำเภอ

**ส่วนของจังหวัดกังว็อน**
1. อำเภอกิมฮวา มี 1 เทศบาลเมือง 11 ตำบล 96 หมู่บ้าน
2. อำเภออิช็อน มี 11 ตำบล 91 หมู่บ้าน
3. อำเภอทงช็อน มี 1 เทศบาลเมือง 6 ตำบล 161 หมู่บ้าน
4. อำเภอพย็องกัง มี 1 เทศบาลเมือง 6 ตำบล 49 หมู่บ้าน
5. อำเภอฮอยัง มี 7 ตำบล 146 หมู่บ้าน
6. (ส่วนของอำเภอโกซ็อง 1 เขตเทศบาลเมือง 2 ตำบล 28 หมู่บ้าน)
7. (ส่วนของอำเภอยังกู 1 ตำบล 18 หมู่บ้าน)
8. (ส่วนของอำเภอชอรว็อน 6 ตำบล 33 หมู่บ้าน)
เขตจังหวัดกังว็อนที่ถูกปกครองโดยตรง ปัจจุบันประกอบด้วย 7 เขตเทศบาลนคร และ 11 อำเภอ (รวมอำเภอที่ปกครองเพียงบางส่วน) รวมที่อ้างสิทธิ์ทั้งสิ้น 7 เขตเทศบาลนคร และ 16 อำเภอ
หมวดหมู่:รัฐบาลเกาหลีใต้
หมวดหมู่:อุดมการณ์เรียกร้องดินแดนของชนชาติเกาหลี
หมวดหมู่:อุดมการณ์เรียกร้องดินแดนของชนชาติเดียวกัน